Diari Oficial de la Generalitat Valenciana


Sumari del DOGV 8742, del 18-02-2020 (2020/730)

Notificació de la sentència dictada en el procediment de mesures número 144/2019.
---------------------------------------------------------------------------------

### Dades del document

Número de DOGV
:   8742

Data del DOGV
:   18-02-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/730


Organisme emissor
:   Jutjat de Primera Instància Número 4 de Torrent

Tipus de document
:   Edicte

Notificació de la sentència dictada en el procediment de mesures número 144/2019. [2020/730]  
Procediment: família. guarda, custòdia o aliments de fills menors no matrimonials no consensuats [F02] - 000144/2019 € N   
Demandant: Sara Marcos Moreno.   
Procuradora: Peris García, Mercedes.   
Advocada: María Desamparados López Gallego.  
Demandat: Sergio Mart Guerrero.   
  
María José Latorre Arfella, lletrada de l'Administració de justícia del Jutjat de Primera Instància 4 de Torrent, faig saber que, en aquest procediment de mesures fills extramatrimonials núm. 144/19, s'ha dictat la sentència que, literalment, és com segueix:  
  
Sentència núm. 8/2020  
  
Torrent, 13 de gener de 2020.  
Jesús Ros Urios, magistrat jutge del Jutjat de Primera Instància núm. 4 de Torrent i del seu partit, he vist les actuacions sobre mesures paternofilials registrades amb el número 144/19 i promogudes per la procuradora la senyora Mercedes Peris García, en nom i representació de la senyora Sara Marcos Moreno, amb l'assistència lletrada de la senyora María Desamparados López Gallego, contra el senyor Sergio Martí Guerrero, declarat en rebel·lia en aquestes actuacions, amb la intervenció del Ministeri Fiscal.  
  
Dispositiva  
Estime la demanda presentada per la procuradora la senyora Mercedes Peris García, en nom i representació de la senyora Sara Marcos Moreno, contra el senyor Sergio Martí Guerrero, i ordene les mesures paternofilials següents:  
Es manté la pàtria potestat compartida i s'estableix un règim de guarda i custòdia compartida, per setmanes alternes, respecte del menor \*\*\*, nascut el 13 de maig de 2015. El canvi de guarda s'efectuarà els dilluns; el progenitor que tinga el menor, el portarà al col·legi, i l'altre progenitor el recollirà a l'eixida d'aquest.  
  
S'atribueix l'ús i el gaudi del domicili familiar, siti a Alaquàs, c/ Picanya, 18-7, a la senyora Marcos.  
Totes les despeses del menor, sempre que estiguen justificades documentalment, tant de metges (consulta mèdica, material d'ortopèdia, ortodòncia, ulleres), com escolars (menjador, despeses per activitats extraescolars o ludicoesportives, matrícules, cursos, material i llibres escolars, viatges escolars) així com qualsevol altra despesa extraordinària s'abonaran a mitges entre els dos progenitors. Cada un ha de notificar un compte en el qual s'hauran d'ingressar les despeses abonades per l'altre en un termini màxim de 15 dies.  
Tot això, sense que fer cap imposició de costes a cap de les parts.  
  
Contra aquesta resolució es pot interposar un recurs d'apel·lació dins dels 20 dies següents des que es notifique; aquest s'haurà d'interposar davant d'aquest jutjat i serà resolt per la Audiència Provincial.  
Aquesta és la meua sentència, que, definitivament jutjant en primera instància, pronuncie, mane i signe.  
I, atés que es desconeix el parador del demandat, Sergio Martí Guerrero, expedisc aquest edicte a fi que li valga de notificació en deguda forma.  
  
Torrent, 15 de gener de 2020.- La lletrada de l'Administració de justícia: María José Latorre Arfella.